2 Notið fullkomlega hreina hrærivéla skál , setjið eggjahvíturnar í skálina og notið þeytarann . 3 Blandið kornsterkjunni út í sykurinn , hrærið saman . 4 Þeytið eggjahvíturnar mjög rólega fyrst , setjið 1 tsk af sykri út í eggjahvíturnar í einu á ca ½ mín fresti , aukið hraðann hægt og rólega eftir því sem þið setjið meiri sykur út í ( þolinmæðisverk en þó þess virði ) . 5 Blandið saman vanilludropum og hvíta borðedikinu , hellið blöndunni út í þegar eggjahvíturnar hafa náð stífum toppum og hrærið saman við þar til allt hefur blandast vel saman og marengsinn er orðinn mjög stífur 6 Teikniði 22 cm hring á sitthvoran smjörpappírinn og svo annan minni hring inn í , snúið smjörpappírnum við ( svo pennastrikið sé niður ) festiði smjörpappírinn á ofnplötu með því að setja örlítið deig undir hornin á smjörpappírnum og klessið við ofnplötuna . 7 Setjið marengsinn inn á milli hringanna tveggja sem teiknaðir voru á smjörpappírinn , sléttið úr með skeið svo það myndist heill krans , takið svo bakhliðina af skeiðinni og myndið einskonar skurð í hringinn ( fyrir fyllinguna ) . Til þess að mynda slétta framhlið á hringinn takið bakhliðina af skeið aftur og byrjið neðst og dragið upp svo myndist toppar á ytri hlið hringsins . 8 Bakið í u.þ.b. 90 - 120 mín , slökkvið svo á ofninum en ekki opna ofninn . Látið kökuna kólna með ofninum . Takið hana út þegar ofninn hefur kólnað fullkomlega . 1 Færið kökuna mjög varlega af smjörpappírnum og á kökudisk . 2 Þeytið rjómann . Skerið jarðaberin smátt niður og alla konfektmolana nema 6 stk niður í 4 hluta . Blandið því saman við rjómann og setjið ofan á marengsinn . 3 Hitið rjómann og súkkulaðið saman yfir vatnsbaði og hrærið saman , dreifið súkkulaðinu yfir rjómann , fallegt að láta leka smá niður hliðar marengsins . 4 Veltið trönuberjum upp úr sykri og setjið á rjómann , klippið niður rósmarín og setjið meðfram trönuberjunum . 5 Skreytið með heilum Anthon Berg konfektmolum